Érsek, Árpád, poslanec NR SR (2015-02-06):
Ďakujem za slovo. Kolegyne, kolegovia, kolegyňa a kolegovia, v krátkosti, áno, súhlasím s tým, čo tu moji predrečníci povedali, podporíme túto zmenu zákona. A dovoľte mi ešte, aby som trošku aj z inej strany, čo je výhodou tohto riešenia alebo čo je možno nevýhodou. Ale skutočne je absurdné, že v trhovej ekonomike a tak v dôležitom segmente hospodárstva, akým je doprava, ktorá má zabezpečiť výkony vo verejnom záujme, platí princíp voľnej úvahy o udelení, resp. neudelení licencie len z dôvodu úradníckeho rozhodnutia. Samozrejme, toto slovo, hneď v ďalšej vete má napísané, čo znamená voľná úvaha, dať či nedať. Samozrejme, vedie to ku korupcii a netreba to zakrývať, že pritom, keď niekto má o tom rozhodovať ešte nad rámec zákona, tak určite sa dostáva do možnosti nejakého korupčného ovplyvnenia. Kto rozhoduje, nemôže ani dokonale poznať konkrétnu situáciu o ktorej oblasti a ani nemôže byť v koži tých, ktorí dennodenne sú odkázaní na verejnú dopravu. Príkladom Svidníka, ktorý tu už odznieval, že ten žltý prepravca nedostal licenciu. Myslím si, že ak spĺňal predpísané zákony, ktoré s týmto súvisia, netreba tam hľadať nič. Treba povinne, tento zákon musí byť, aby dostal tú licenciu a, samozrejme, mohol prevádzkovať hociktorú diaľkovú linku, ktorú nejakým spôsobom si myslí, že bez štátnej dotácie vie prevádzkovať. Takisto tento český dopravca plánoval nové autobusové spojenia do Kysaku. Prečo to nejakým spôsobom vyzdvihujem? Jednoznačne on povedal, čo som sa v médiách dočítal, že chce privážať na svoje vlakové spojenia ľudí, ktorí bývajú v tom regióne. Prosím vás, toto je dôležitý moment, ktorý si treba uvedomiť v tom, že ako budeme vedieť niekedy, ak každá vláda pracuje na tom, zosúladiť grafikon. Jedine vtedy vieme zosúladiť grafikon, ak autobusová a vlaková doprava si budú nejakým spôsobom pod seba pracovať alebo budú nosiť na svoje ďalšie spojenia účastníkov, pretože nebude jednoducho, ja si myslím, že za pár rokov príde k tomu, že musí byť zavedená integrovaná doprava. To znamená, nemôže byť jednoznačne povedané, že budú chodiť z Košíc aj vlaky, aj autobusy a neviem čo ešte smerom na dlhé trate do 300-400 km, keď je tam taká možnosť výberu, nech sa páči, toto všade vo svete alebo v Európe sa to používa a volá sa to integrovaná doprava. No, samozrejme, trhová konkurencia, čo spraví? Nevieme, práve tu s kolegom sme o tom rozprávali, nevieme, dokedy vydržia tieto dumpingové ceny, s tým treba tiež ako rátať. Teraz začali súkromní podnikatelia voziť ľudí či v autobusoch, či vo vlakoch, sú to také ceny a nech ostanú na takejto úrovni, lebo to pomôže našim občanom, že tá zrelá konkurencia nám určí dobré ceny pre občanov, pre cestujúcich. Samozrejme, treba aj na druhú stranu vidieť, že napríklad čítal som v médiách, že napríklad 40 rokov prevádzkovaná trasa Komárno – Žilina sa zastavila, pretože išli vlakové ceny na takú úroveň, že jednoducho tie SAD-ky takúto trasu nevedia nejakým spôsobom už vydotovať. Ale na druhej strane si treba brať ďalší úzus z toho, že napríklad z Komárna do Žiliny sa nedá inak dostať, potom sa musí nejakým spôsobom dostať na druhú stranu republiky a odtiaľ nájsť iné spojenie, čo tiež nie je dobré. Myslím si, že toto by tiež mala tá takpovediac integrovaná doprava riešiť. Tá bezplatná vlaková doprava, nie je to teraz pôda na to, aby sme o tom rozprávali, ale, samozrejme, to pocítia SAD-ky. SAD-ky to cítia, vieme, v Trnavskej župe aká je situácia, ubúda, samozrejme, veľké množstvo cestujúcich na autobusových linkách a tým pádom príjmy SAD sú nízke a tým pádom musí zrušiť spojenia. Iné východisko nevidíme. Čo nie je vždycky dobré, aby niekde na lazy alebo do menších osád išiel ráno autobus a večer autobus, pretože nebudú na to finančné prostriedky, aby to bolo únosné. Jednoducho z tohto dôvodu, aby tá financovaná doprava, či už je, alebo nie je, alebo motivuje prepravcov, musí smerovať k tomu, že musíme nájsť tú rovnováhu medzi tou autobusovou a vlakovou dopravou a tá rovnováha môže byť, samozrejme, zaručená len konkurenciou a cenami. Ale nezabúdajme na to, že ústava hovorí o, je tam článok o tom, že každému občanovi našej republiky my musíme vedieť zabezpečiť, aby sa dostal z bodu B, alebo z bodu A do bodu B, čiže nie je to jedno, či pôjde do Bratislavy cez Štúrovo, alebo pôjde priamo. Takže je na nás, aby sme aj s týmto návrhom týchto troch predkladateľov podporili túto možnosť, aby sme nezasahovali a aby sme nedali možnosť zasahovať tým ľuďom, ktorí o tom budú rozhodovať, aby zákon povedal, že jednoducho, keď splní zákonom predpísané kritériá, tú licenciu musí dostať nezávisle na tom, či je to žltý prepravca, alebo červený prepravca. Ďakujem pekne.